CELEX: 62014TA0075
Language: lt
Date: 2017-11-16 00:00:00
Title: Byla T-75/14: 2017 m. lapkričio 16 d. Bendrojo Teismo sprendimas byloje USFSPEI / Parlamentas ir Taryba (Ieškinys dėl panaikinimo — Ieškinio pareiškimo terminas — Nepriimtinumas — Deliktinė atsakomybė — Pareigūnų tarnybos nuostatų ir KTĮS reforma — Reglamentas (ES, Euratomas) Nr. 1023/2013 — Pažeidimai per aktų priėmimo procedūrą — Nesikonsultavimas su Pareigūnų tarnybos nuostatų komitetu ir profsąjungomis — Pakankamai sunkus teisės normos, suteikiančios teisių privatiems asmenims, pažeidimas)

8.1.2018   
            
            
               LT
            
            
               Europos Sąjungos oficialusis leidinys
            
            
               C 5/25
            
         2017 m. lapkričio 16 d. Bendrojo Teismo sprendimas byloje USFSPEI / Parlamentas ir Taryba
   
   (Byla T-75/14) (1)
   
   ((Ieškinys dėl panaikinimo - Ieškinio pareiškimo terminas - Nepriimtinumas - Deliktinė atsakomybė - Pareigūnų tarnybos nuostatų ir KTĮS reforma - Reglamentas (ES, Euratomas) Nr. 1023/2013 - Pažeidimai per aktų priėmimo procedūrą - Nesikonsultavimas su Pareigūnų tarnybos nuostatų komitetu ir profsąjungomis - Pakankamai sunkus teisės normos, suteikiančios teisių privatiems asmenims, pažeidimas))
   (2018/C 005/33)
   Proceso kalba: prancūzų
   
      Šalys
   
   
      Ieškovė: Union syndicale fédérale des services publics européens et internationaux (USFSPEI) (Briuselis, Belgija), iš pradžių atstovaujama advokatų J.-N. Louis ir D. de Abreu Caldas, vėliau – J.-N. Louis
   
      Atsakovai: Europos Parlamentas, atstovaujamas A. Troupiotis ir E. Taneva, ir Europos Sąjungos Taryba, iš pradžių atstovaujama M. Bauer ir A. Bisch, vėliau – M. Bauer ir M. Veiga
   
      Atsakovų pusėje į bylą įstojusi šalis: Europos Komisija, iš pradžių atstovaujama G. Gattinara ir J. Currall, vėliau – G. Gattinara ir G. Berscheid
   
      Dalykas
   
   Pirma, pagal SESV 263 straipsnį pateiktas prašymas panaikinti 2013 m. spalio 22 d. Europos Parlamento ir Tarybos reglamento (ES, Euratomas) Nr. 1023/2013, kuriuo iš dalies keičiami Europos Sąjungos pareigūnų tarnybos nuostatai ir kitų Europos Sąjungos tarnautojų įdarbinimo sąlygos (OL L 287, 2013, p. 15) 1 straipsnio 27, 32, 46, 61 dalis, 64 dalies b punktą, 65 dalies b punktą ir 67 dalies d punktą, ir, antra, pagal SESV 268 straipsnį pateiktas prašymas atlyginti žalą, kurią ieškovė tariamai patyrė dėl Reglamento Nr. 1023/2013, priimto pažeidžiant 2004 m. susitarimą dėl reformos, Europos Sąjungos pagrindinių teisių chartijos 12 ir 27 straipsnius, Pareigūnų tarnybos nuostatų 10 straipsnį ir 1981 m. birželio 23 d. Tarybos sprendime numatytą konsultavimosi procedūrą.
   
      Rezoliucinė dalis
   
   
               1.
            
            
               Atmesti ieškinį.
            
         
               2.
            
            
               Priteisti iš Union syndicale fédérale des services publics européens et internationaux (USFSPEI) padengti savo, Europos Parlamento ir Europos Sąjungos Tarybos bylinėjimosi išlaidas.
            
         
               3.
            
            
               Europos Komisija padengia savo bylinėjimosi išlaidas.
            
         
      (1)  OL C 194, 2014 6 24.